Quicunque sanctorum locis et Deo [fa]mulantium catervis aliquid de rebus suis pio amore dare desiderat, id profuturum sibi æterna pro transitoriis commutatis minime diffidit. Quam ob rem ego Rainulphus, presbiter, cognomento de Aldonnado, desiderans ire Jherusalem, dono et concedo sacro sancte Dei ecclesie in honore beatissime Dei genitrice semperque virginis Marie, in castello Bellijoco site, et clericis ibidem Deo servientibus, pro remedio anime mee et animarum predecessorum meorum, scilicet patris mei Rainulphi et matris mee Letgarde, et omnium fidelium christianorum, quasdam res juris mei sitas in pago Lugdunensi, in parrochia de Vallis atque in villa de Lacenaco, id est una peciola vinee, altera peciola prati, et alie due peciole de terra plana.